CELEX: 62010TN0262
Language: lv
Date: 2010-06-07 00:00:00
Title: Lieta T-262/10: Prasība, kas celta 2010. gada 7. jūnijā — Microban International un Microban (Europe) /Komisija

14.8.2010   
            
            
               LV
            
            
               Eiropas Savienības Oficiālais Vēstnesis
            
            
               C 221/51
            
         Prasība, kas celta 2010. gada 7. jūnijā — Microban Internationalun Microban (Europe)/Komisija
   (Lieta T-262/10)
   ()
   2010/C 221/82
   Tiesvedības valoda — angļu
   
      Lietas dalībnieki
   
   
      Prasītāji: Microban International Ltd. (Huntersville, Savienotās Valstis) un Microban (Europe) Ltd. (Heath Hayes, Apvienotā Karaliste) (pārstāvis — M. S. Rydelski, jurists)
   
      Atbildētāja: Eiropas Komisija
   
      Prasītāju prasījumi:
   
   
               —
            
            
               atcelt Komisijas 2010. gada 19. marta lēmumu Nr. 2010/169 par 2,4,4’-trihloro-2’-hidroksidifenilētera neiekļaušanu to Savienības piedevu sarakstā, kuras var izmantot plastmasas materiālu un izstrādājumu ražošanai, kas paredzēti saskarei ar pārtikas produktiem, saskaņā ar Direktīvu 2002/72/EK (OV 2010 L 75, 25. lpp.); un
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasītāji savā prasības pieteikumā lūdz atbilstoši LESD 263. pantam atcelt Komisijas 2010. gada 19. marta lēmumu Nr. 2010/169 par 2,4,4’-trihloro-2’-hidroksidifenilētera neiekļaušanu to Savienības piedevu sarakstā, kuras var izmantot plastmasas materiālu un izstrādājumu ražošanai, kas paredzēti saskarei ar pārtikas produktiem, saskaņā ar Direktīvu 2002/72/EK (1) (OV 2010 L 75, 25. lpp.), izziņots ar dokumenta numuru C(2010) 1613.
   Savas prasības pamatojumam prasītāji norāda šādus pamatus:
   
                
            
            
               Pirmkārt, apstrīdētais lēmums neatbilst atļaujas procedūrai, kura ir ieviesta ar Pamatregulu (2), jo tā pieņemšanai nav atbilstoša juridiska pamata.
            
         
                
            
            
               Otrkārt, tas, ka ar atbildētājas pieņemto lēmumu attiecīgās preces netika ietvertas Savienības piedevu sarakstā un tas notika bez riska pārvaldes lēmuma, balstoties tikai uz sākotnējā pieteikuma piešķirt atļauju atsaukšanu, ir attiecīgās preces atļaujas saņemšanas procedūras pārkāpums.
            
         
                
            
            
               Treškārt, atbildētāja ir pārkāpusi prasītāju tiesisko paļāvību, jo tā nav sniegusi iespēju aizvietot attiecīgās preces sākotnējo pieteicēju.
            
         
                
            
            
               Visbeidzot, procedūra apstrīdētā lēmuma pieņemšanai bija pretrunā vispārīgajiem ES tiesību principiem, piemēram, labas pārvaldības, pārskatāmības un tiesiskās drošības principiem.
            
         
      (1)  Komisijas 2002. gada 6. augusta Direktīva 2002/72/EK, kas attiecas uz plastmasas materiāliem un izstrādājumiem, kuri paredzēti saskarei ar pārtikas produktiem (OV L 220, 18. lpp.).
   
      (2)  Eiropas Parlamenta un Padomes 2004. gada 27. oktobra Regula (EK) Nr. 1935/2004 par materiāliem un izstrādājumiem, kas paredzēti saskarei ar pārtikas produktiem, un par Direktīvu 80/590/EEK un 89/109/EEK atcelšanu (OV L 338, 4. lpp.).